लक्कुंडी
लक्कुंडी (Lakkundi) भारत के कर्नाटक राज्य के गदग ज़िले में स्थित एक गाँव है। यह राष्ट्रीय राजमार्ग 67 पर स्थित है जो हम्पी (होसपेट) को हुबली से जोड़ता है। लक्कुंडी पूर्व में गदग से 11 किमी दूर है। यह डम्बल से 14 किमी एवं इतगी के महादेव मंदिर से 25 किमी दूर स्थित है।
गोमसी
गोमसी (Gomsi) भारत के अरुणाचल प्रदेश राज्य के पूर्व सियांग ज़िले में रानी गाँव और सीका तोदे गाँव के बीच स्थित एक पुरातत्व स्थल है, जहाँ मध्यकालीन सुतिया राज्य के अवशेष मिलते हैं। सम्भव है कि यह उस राज्य की एक व्यापारिक निरीक्षण चौकी थी। यहाँ उस समय का एक मानवकृत पुखुरी (तालाब) भी स्थित है।